钦定古今图书集成/历象汇编/乾象典/第066卷 > 子华子 > 《阳城胥渠问》
## 钦定古今图书集成/历象汇编/乾象典/第066卷 > 子华子 > 《阳城胥渠问》

混茫之中，是名“太初。”实生三气，太贞剖割，通三而为
一，离之而为两，各有专精，是名阴阳两。两而三之，数
登于九而究矣。是以栖三阴之正气于风轮，其专精
之名曰“太元”；栖三阴之正气于水枢，其专精之名曰
“太一。”太一正阳也，太元正阴也。阳之正气其色赤，阴
之正气其色黑。水，阳也，而其伏为阴；风阴也，而其发
“为阳，上赤下黑，左青右白，黄潜于中宫，而五运流转，
故有轮枢之象焉。水涵太一之中精，故能润泽百物，
而行乎地中，风涵太元之中精，故能动化百物，而行
乎天上。”